Per què es va abandonar el poble | la-guardia-pilosa\nSóc l´Adoració de Cal Mensa i m’heu demanat que us expliqués per què es va abandonar\nla Guàrdia, i us responc: abandonar? Mai ningú dels que vàrem marxar ho vam fer de bon grat.\nVan ser forces majors, ja que en aquells anys, quan jo era petita, la vida als pobles era molt dura, perquè els camins eren molt dolents i llavors els hiverns més extrems que ara i tot era un fangar. Alguns de vosaltres encara ho veu poder comprovar personalment i no parlem de quan nevava que quedàvem incomunicats.\nUn any, quan encara estaven totes les cases habitades, va nevar molt i tots els homes es van lligar una corda a la cintura i van provar d’arribar a Sant Martí per comprar les coses imprescindibles. Només van poder arribar a prop dels horts de la bassa del Cúgol, on no van poder avançar més, perquè la neu els cobria. La roba tampoc era com la d’ara. També es tallava moltes vegades la llum i l’aigua es glaçava. Sort de les cisternes de dins les cases. Quan penso en els esforços dels de casa per donar beure a les ovelles. I demanar a Déu que ningú es poses malalt, perquè el telèfon i el metge eren una imaginació.\nAixò que us explico és una raó, però no la principal, perquè el temps avançava i cada vegada es millorava una mica més i amb tot això els nens de la Guàrdia ens vàrem fer adolescents i els uns van marxar a estudiar, els altres a aprendre un ofici, altres volien continuar amb la pagesia, però llavors, amb la mecanització del camp, la terra que es treballava a cada casa es va fer petita i no se’n podia viure, i llavors van buscar masoveries més extenses.\nEls pares, ja grans, anaren a viure a prop dels fills, uns a Sant Martí, altres a prop d'Igualada, altres a Manresa o a Calaf, allà on cadascú tenia la feina. I llavors nosaltres ens vam quedar sols, en un poble de sis cases, totes buides; feia tanta tristesa passar pels carrers tan silenciosos!\nI ... com és normal, tot es va anar deteriorant.\nVam "guardar la Guàrdia" un any o any i mig més, però va tornar l’hivern. Aleshores el meu pare es va posar malalt, el pastor que teníem va patir un ictus, i semblava que tot ens passava de cop llavors que estàvem sols sense poder trucar a les cases veïnes. .\nAmb tot això vàrem decidir anar a viure a Sant Martí, ja que el meu pare hi tenia la casa de la qual era fill, i jo ja començava a sortir amb l'Antoni, ara el meu marit.\nPerò vam continuar pujant cada dia, perquè a la Guàrdia, de "guardians", s'hi van quedar els bens.\nEl pare, la mare, l'Antoni, els nostres fills i jo sempre hem tingut un afecte molt especial envers la Guàrdia i penso que els que per diversos motius van marxar, tots la tenen en un raconet del seu cor.\nPer això repeteixo que abandonar mai! Perquè d'una manera o d’una altra, la Guàrdia no va abaixar mai la guàrdia.\nPer què es va arribar a abandonar el poble\nTestimoni de l'Adoració (Cal Mensa)


territoris.cat 21:30 03/12/13\nLa representació de Romania s’ha interessat pel projecte Gustum i per establir col·laboracions amb els tècnics del Consorci LEADER Urgell-Pla d’Urgell per al desenvolupament del territori a través del foment de la producció i del consum de productes locals.\ncomarca pla urgell grup leader nia\nles delegacions es van reunir amb els representants del programa Leader Urgell-Pla d'Urgell.\nUna delegació del grup d’acció local Zied Zeme, procedents de Letònia i representants de diferents grups d’acció local de Romania han visitat el Pla d’Urgell per a conèixer el funcionament del Grup LEADER Urgell-Pla d’Urgell i els projectes que desenvolupa, entre els quals, el projecte de cooperació GUSTUM o bé el suport a la creació d’empreses al territori.\nConcretament, la representació de Romania s’ha interessat pel projecte Gustum i per establir col·laboracions amb els tècnics del Consorci LEADER Urgell-Pla d’Urgell per al desenvolupament del territori a través del foment de la producció i del consum de productes locals.\nEl president del Consorci, Francesc Fabregat, ha rebut la delegació i els ha acompanyat a visitar Vinagres Badia (Mollerussa), una empresa que participa dins del projecte Gustum. D’aquesta manera, han pogut conèixer de primera mà i en veu de la mateixa responsable de l’empresa, Judit Badia, què comporta formar part de Gustum i quins beneficis pot aportar formar part d’un projecte de cooperació.\nPer la seva banda, el grup de Letònia ha visitat diverses empreses del Pla d’Urgell i de l’Urgell per a tenir exemples d’empreses que han comptat amb algun ajut gestionat a través del Consorci LEADER Urgell-Pla d’Urgell, com per exemple, Formatges Camps (El Palau d’Anglesola) o bé Cal Valls (Vilanova de Bellpuig). El grup d’acció local Zied Zeme està interessat a promoure el desenvolupament del sector agroalimentari a la zona.


Fita: Perdut fora de casa\nRisto 16 de maig de 2020, a les 12:53\nÉs tan injust i tan dolorós l'empresonament de persones innocents, que intento no pensar-hi massa per no fer-me mala sang. Venen pensaments molt foscos al cap. I, malauradament, aquest virus maleït ha tapat la ignomínia i ha aturat les lluites i reivindicacions. Ja no es parla ni de la taula de negociació...\nxavier pujol 16 de maig de 2020, a les 18:40\nNo sé com ho haurem de fer, però seguirem pressionant per a que es faci justícia. Justícia universal, no pas justícia a l'espanyola.\nFrancisco Manuel Carrajola Oliveira 16 de maig de 2020, a les 13:04\nEspero que a liberdade chegue para todos e que o Sol volte a brilhar amigo Xavier.\nDegut al Covid 19 tot s'ha aturat F. Manuel. Però la llibertat és urgent. Obrigado.\nCarme Rosanas 16 de maig de 2020, a les 16:29\nFas bé,d'insistir-hi. Ens cal recordar aquestes ignomínies inexplicables.\nBones sortides. Jo fins avui no he començar a sortir. Queda inaugurat el desconfinament progressiu a ca meva\nxavier pujol 16 de maig de 2020, a les 18:42\nSí que és una ignomínia que els repressors aprofitin fins i tot la crisis de la pandèmia per seguir fent mal.\nQue vagi bé el desconfinament, Carme.\nTeresa Duch 16 de maig de 2020, a les 19:34\nQuines coses més maques teniu a Barcelona, Xavier! Fins i tot, el mural mig pelat et fa buscar la poesia. La lluna tornarà a fer el ple, això segur, i si fer el ple significa fer justícia, que s'afanyi que triga massa.\nxavier pujol 16 de maig de 2020, a les 22:45\nTriga aquest ple de lluna que anhelem.\nHi ha un tribunal que fa un eclipsi permanent a la justícia, i la claror no arriba.\nSergi 17 de maig de 2020, a les 9:36\nPerò Pedralbes no està a més d'un quilòmetre de casa teva? No em fotis cas, jo només surto per anar a la feina i no conec els horaris de passeig, la veritat.\nxavier pujol 17 de maig de 2020, a les 12:11\nAmb bicicleta un quilòmetre passa ràpid. I el bicing no té compta-quilòmetres.\nartur 17 de maig de 2020, a les 18:45\nEn aquestes setmanes, el que no s'atura, es la natura ! (Vaja! m'ha sortit un rodolí i tot !) i veig inclòs en les teves magnífiques fotografies com l'herba creix en mig de les pedres i els paviments, com al lloc on soc jo, que també s'aprecia... i això em porta a pensar, que amb insistència es pot guanyar tot !.\nxavier pujol 17 de maig de 2020, a les 19:17\nL'herba nova neix arreu. Tenim futur.\nM. Roser 17 de maig de 2020, a les 22:03\nCom has pogut comprovar, Pedralbes segueix al seu lloc de calma i solitud...Unes boniques fotos. També has pogut gaudir d'una casa d'estil Gaudí!!! I boniques flors , arreu.\nxavier pujol 17 de maig de 2020, a les 23:23\nEl Monestir de Pedralbes és un oasi. No és estrany que la casa dels Pavellons a l'avinguda de Pedralbes tinguin l'estil de Gaudí, ja que ell hi va participar molt activament.\nMolta salut, M. Roser.\nHelena Bonals 18 de maig de 2020, a les 16:14\nM'agrada que te'n recordis dels presos polítics i els exiliats. Ara només es parla del virus. Aquest Pedralbes ja et vaig dir que a mi em recorda la meva escola de petita, Betània Patmos.\nxavier pujol 18 de maig de 2020, a les 19:13\nJustament quan vaig fer la foto dels acants (la núm. 9) estava situat prop d'una paret on deia el nom de la teva escola.\nNo deixarem de reivindicar justícia i llibertat.\nJoan Rodó i Galiana 18 de maig de 2020, a les 23:30\nM'ha agradat molt tornar a veure unes imatges que em porten molts records,doncs...vaig neixer a Sarrià i molt aprop del Monestir ! 🙂\nxavier pujol 19 de maig de 2020, a les 10:57\nQuan obrin "fronteres" podràs venir-hi.\nOlga Xirinacs 20 de maig de 2020, a les 12:24\nNo les he vist al natural, però m'atrauen a les fotos dels monuments. I la bellesa de les flors en la seva primavera esplèndida.\n¿Hi viu algú, darrere les cortinetes de quadrets blaus? ¿Quin conte ens podríem inventar, de l'interior?\nGràcies pel teu "respir" fotogràfic, Xavier.\nxavier pujol 20 de maig de 2020, a les 13:34\nTu que has fet i publicat moltíssims contes, segur que ja el tens al cap Olga.\nRere les cortines de quadrets blaus hi podria viure una senyora gran. Trista i esperançada al mateix temps. Un temps d'angoixa: té el seu home ingressat a l'Hospital i no li permeten anar a fer-li una visita.\nNo sap si algun dia podrà tornar a mirar per la finestra com s'atansen els visitants de Pedralbes.\nLaura T. Marcel 21 de maig de 2020, a les 10:31\nCom sempre una entrada impecable, plena de bellesa i sensibilitat, un passeig que ens agradaria fer nostre i que en tot cas ens atrevim a manllevar.\nxavier pujol 21 de maig de 2020, a les 16:02\nGràcies per les teves paraules i per la companyia en el passeig.\nGalionar 23 de maig de 2020, a les 15:51\nDesprés del confinament, crec que hem aprés a mirar els paisatges quotidians amb uns altres ulls, amb una renovada il·lusió, com si haguéssim temut perdre les nostres coses quotidianes i volguéssim celebrar el seu retrobament. Igual que quan una greu malaltia et fa perillar la vida i tens la sort de recuperar-te'n. Bé, almenys és el que m'ha passat a mi amb els paisatges del Penedès, més ufanosos que mai.\nxavier pujol 24 de maig de 2020, a les 19:14\nCoincidim en la comparació de sortir d'una malaltia greu.\nVàrem re-aprendre a viure aleshores i hi tornam a fer ara.\nQuina sort tens de veure els paisatges del "Bell" Penedès.


El Berguedà tindrà un dels quatre centres de recepció de carn de caça de la demarcació | NacióBerguedà\nLa instal·lació possibilita la comercialització de carn de senglar i cabirol per al consum humà, així com un control sanitari i de traçabilitat\nper Pilar Màrquez Ambròs, La Pobla de Lillet, 28 de març de 2019 a les 19:04 |\nConsell d'Alcaldes del Berguedà al Saló La Flor de la Pobla. | Pilar Màrquez Ambròs\nEl Berguedà tindrà un dels quatre punts de recollida de carn de caça de la província de Barcelona. Un projecte que impulsa la Diputació de Barcelona per tal de facilitar la gestió i comercialització de les peces als caçadors, segons ha detallat el president del Consell Comarcal del Berguedà, Josep Lara. L'explicació del projecte s'ha fet aquesta tarda en el marc del Consell d'Alcaldes que s'ha celebrat al Saló La Flor de la Pobla de Lillet.\nEl diputat adjunt d'Espais Naturals de la Diputació de Barcelona i alcalde de Cercs, Jesús Calderer, ha afirmat que el del Berguedà serà un d'aquests centres de recepció, que podran utilitzar no només caçadors de la comarca sinó de comarques properes com el Lluçanès. La instal·lació possibilita la comercialització d'aquesta carn de caça per al consum humà, així com un control sanitari i de traçabilitat, a partir de la seva transformació en diversos productes de consum. La carn de senglar, altament preuada i valorada en nombrosos països europeus, especialment Itàlia, França i Alemanya, és un producte que s’està introduint en el mercat català. "Quan et posen un pla de caça al restaurant ningú et garanteix que hagi passat uns controls", ha afirmat Calderer. Els centres de recepció de recollida de carn de caça volen resoldre aquesta problemàtica.\nEls escorxadors interessats podran tenir accés a aquesta carn per tractar-la i elaborar-la, i posar-la a la venda.\nEl centre comptarà amb una línia específica per al control sanitari i procediments higiènic dels animals de caça, porcs o cabirols, així com el seu tractament d'acord amb la legislació vigent. S'ubicarà en un dels municipis de la comarca en una situació encara per concretar. Es preveu que tindria una capacitat d'uns 200 porcs senglars al dia, amb possibilitat d'ampliar-se segons la necessitat que hi hagi.\nEl dia u d'abril s'explicarà aquest projecte als caçadors. La majoria d'alcaldes han coincidit en el fet que actualment les colles de caçadors exposen que els suposa un problema gestionar la carn.\nSocietat, carn de caça, centre de recepció de carn de caça, Jesús Calderer, La Pobla de Lillet, Consell d'Alcaldes, Consell d'Alcaldes del Berguedà, Berguedà\nEl Berguedà de la prehistòria\nPer Anònim el 29 de març de 2019 a les 14:25\nNomés puc dir que sento vergonya aliena davant de tanta incompetència política. Ni s'estimen el territori, ni s'estimen les persones, ni tampoc els animals que hi viuen. Després de matar tots els èssers vius que quedin als nostres boscos podeu pintar les parets de les coves on viviu. Pobre Berguedà, em pregunto quin futur l'espera. Només fa que anar enrera.


Moment per la Solidaritat - Ràdio Marina - Sempre al teu costat\nBlanes suspèn les Catifes de Corpus del 14 de juny.\nL’associació Estores de Raval de Blanes i l’ Associació de Catifaires d’Arbúcies, d’altra banda, han participat en el Projecte MOMENT PER LA SOLIDARITAT organitzat per la Coordinadora Internacional d’entitats d’Art Efímer, a través de la Federació Catalana de Catifaires que és membre de la Coordinadora Internacional i actualment la presideix.\nAquest Projecte que és únic i innovador en l’àmbit catifaire ha estat proposat per la Comissió de Projectes de la Coordinadora Internacional, especialment durant l’etapa del confinament.\nEn aquest aspecte cada catifaire ha elaborat una catifa amb flors o materials naturals que tenia a casa seva per expressar el seu art i els sentiments que volia compartir.\nHi han participat des de Catalunya, a través de la Federació Catalana, el Grup de Catifaires del Raval de Barcelona, Acció Cívica Calderina, Associació de Catifaires de Ripollet, Foment de Sitges, Associació Estores del Raval de Blanes -que en va fer dues-, Casal Cultural de Mollet del Vallès, Associació de Catifaires d’Arbúcies, Associació Cultural Corpus La Garriga,.. I de la resta del món catifaires de Mèxic, Itàlia, Índia França, Nepal, Bèlgica, Federació Gallega, Alemanya, Espanya, Malta,….\nAquest Projecte està dedicat a totes aquelles persones que durant el confinament, fan treballs essencials a favor de la comunitat (personal sanitari, de serveis, de neteja, etc.), també està dedicat a les famílies que han perdut un familiar o amic o ésser estimat a causa de la pandèmia del covid-19 i també amb una dedicació especial d’esperança als malalts i en general a tots els catifaires del món.\nSota el lema “ALLUNYATS PERÒ UNITS DE COR” les nostres catifes expressen l’escalfor i l’abraçada solidària que volem compartir i enviar a la resta del món.\nPodeu consultar el resultat del nostre treball a través de l’enllaç de:\nSense catifes al carrer el dia 14 de juny\nAquest 2020 Blanes tampoc podrà gaudir de les ‘Estores de Corpus’ que s’havien de fer el cap de setmana del 13 i 14 de juny, com la immensa majoria dels esdeveniments socials, culturals, esportius i de tota mena que s’havien previst al llarg de l’any. Les tradicionals confeccions d’art efímer, que aquests darrers anys han tingut un nou impuls i major expansió amb les creacions d’artistes blanencs, no les podran gaudir blanencs i visitants, però han comptat amb una alternativa telemàtica.\nL’any passat, en què les Catifes de Corpus van coincidir amb la Revetlla de Sant Joan, es calcula que van visitar les populars estores unes 20.000 persones. La principal temàtica que van representar van ser els 700 anys de la Parròquia Santa Maria que s’havia estat commemorant al llarg del 2019 amb diferents esdeveniments que giraven al seu entorn.\nAquesta tradició s’ha mantingut els darrers anys, afegint un element qualitatiu al propi espectacle de les catifes. En l’edició del 2019 van col·laborar dissenyant i confeccionant les respectives estores els i les artistes Joan Pujol, Narcís Balmanya, Brenda Caballero, Joel Ristol, Jordi Boronat, Zaida Pulido, Judit Escayola, Èrica Simon, Ma Àngels Maresma, Víctor Catalan, Joan Torner, Susanna Martín, David de la Fuente, Montse Rocabert i Els PIM.\nImatges: catifes fetes des de casa a Blanes


Can Vies a la cavalcada de Sant Medir – CSA Can Vies\nHome » Demandes TMB » 3era demanda de TMB 2012 » Can Vies a la cavalcada de Sant Medir\nEl CSA Can Vies va ser present a la cavalcada de Sant Medir que es va celebrar ahir diumenge 9 de març al Barri de la Bordeta de Sants.\nUn grup de veïnes membres del CSA han intentat participar en aquest dia festiu al barri de la Bordeta, donant una nota de color, amb una original carrossa amb la silueta de Can Vies i una pancarta on s’hi podia llegir: Aturem el desallotjament.\nLa Guàrdia Urbana ha manipulat la informació fent creure a l’organització de l’esdeveniment, que des de la carrossa de Can Vies es llençarien petards que podrien espantar els cavalls de les carrosses d’altres participants. L’organització, a la vista d’aquestes informacions manipulades de la Guàrdia Urbana, ha estat a punt de suspendre l’acte, motiu pel qual les veïnes de Can Vies han decidit no incloure la seva carrossa a la cercavila per tal de que el veïnat pogués gaudir de la festa. Tot i així no han sigut poques les persones que s’han acostat per veure la carrossa i fotografiar-se amb ella.\nDes del CSA Can Vies es vol remarcar que en cap moment la intenció era boicotejar la cercavila i encara menys llençar petards durant la cavalcada de Sant Medir. Sinó que simplement es pretenia informar al barri de la situació del CSA.\nUn cop aparcada la carrossa, s’ha optat per acompanyar la cercavila al pas del carruatge en el que anava el regidor del districte Jordi Martí, recordant-li que Can Vies no es toca, que és del Barri i que s’ha de quedar al carrer Jocs Florals nº40-42 com a edifici emblemàtic que forma part de la història política i social del barri, el qual continua ple de vida amb gairabé 17 anys d’activitat autogestionada.\n← La Plataforma de Suport a Can Vies interpel·la al regidor del Districte de Sants-Montjuïc, Jordi Martí, perquè aturi el desallotjament d’aquest CSA\nAturem el desallotjament de Can Vies →


Miaoyuantang Inn Qiandongnan Xina - Ofertes d'hotels amb els MILLORS DESCOMPTES EN LÍNIA\nXijiang Miaozhai, Leishan County., Leishan, Qiandongnan, Xina, 556000 - Veure al mapa\nMés informació sobre Miaoyuantang Inn\nPer als viatgers què vulguin captar les imatges i els sons de Qiandongnan, Miaoyuantang Inn és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Miaoyuantang Inn asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de recepció 24 hores.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Miaoyuantang Inn és una elecció inteligents per a viatgers a Qiandongnan, i ofereix una estada relaxant i sense molèsties.


RUSSELIA EQUISETIFORMIS – ARBRES I PALMÀCIES DEL MEDITERRANI\nPublicat per arbresmediterrani on 26 Mai, 2019 29 Mai, 2019\nNom comú: ruselia, planta corall, llàgrimes d’amor, pluja de corall\nEtimologia: Russelia, el gènere està dedicat a Alexandre Rusell, botànic que va viure al segle XVIII. Equisetiformis, epítet llatí, ja que la planta recorda la cua d’un cavall.\nDescripció: petita planta arbustiva, de ràpid creixement amb les branques molt primes pendulars, estriades, de color verd viu, que pot assolir una altura de 0,5 a 1,5 metres. L’aspecte és obert, penjant i molt ramificat. Les fulles, semipersistents, són petites i lanceolades a la part baixa de les branques i reduïdes a bràctees escamoses agudes de 2 mil·límetres de longitud a la part més alta. De l’àpex de cada branca surten les flors, abundants, de forma tubular, amb un calze d’uns 3 mil·límetres i corol·la vermell brillant d’uns 3 centímetres de longitud. Són pol·linitzades pels picaflors. Floreix des de la primavera a ben entrada la tardor a les nostres latituds, encara que si la temperatura no baixa, pot florir qualsevol època de l’any. Fruit en càpsula.\nHàbitat: planta que viu a ple sol i que resisteix petites gelades de fins a -2 °C, no suporta les gelades fortes. Està ben aclimatada a la costa mediterrània i suporta bé el vent i l’atmosfera marina. El sòl ha de ser ric i lleuger, i tant pot ser àcid com alcalí. Cal adobar-lo dues vegades l’any amb adobs orgànics. Requereix regs freqüents per lluir bé, encara que és resistent a la sequera. Hem de podar les branques massa llargues i les que s’han assecat.\nReproducció: per esqueix o murgó a la primavera.\nUtilitats: atractiva planta penjant que lluirà en talussos i la part alta dels murs, ja que és una planta que penja, o per decorar balconeres i terrasses. També pot viure en test a l’interior, procurant un lloc molt lluminós. Es trasplanta cada dos anys.\npluja de corallruseliaRusselia equisetiformis\nEntrada prèvia ECHIUM FASTUOSUM\nEntrada següent PHOMIS X MARINA


Casa / Vil·la de 342m² en venda a Urb. de Llevant, Tarragona\n€865,000 Casa / Vil·la Venut/uda\nModerna vila de 5 dormitoris situada en una de les millors zones residencials de la ciutat de Tarragona, a 2 minuts a peu de la platja de l'Arrabassada.\nVila de 342 m² situada sobre una parcel·la de 1.102 m² situada en Urbanitzacions de Llevant, una de les millors zones residencials de Tarragona, a la Via Augusta i 2 minuts a peu de platja de l'Arrabassada.\nEs troba dins d'un conjunt residencial de cases unifamiliars amb parcel·les de més de 1.000 m² per a cadascuna d'elles, totes amb accessos i espais privats. En comú disposen d'una entrada principal des de Via Augusta i una zona d'aparcament per a visites.\nLa casa es distribueix en 3 plantes i destaca la seva excel·lent estat, amb materials nobles de gran qualitat. La planta baixa disposa d'amplis espais diferenciats amb saló, menjador i cuina, una gran terrassa i un dormitori doble amb bany a visitant.\nLa primera planta disposa de 4 dormitoris dobles amb armaris, 1 d'ells amb bany privat, i un altre bany. El soterrani compta amb el garatge de 4 places un traster i un dormitori de servei.\nUna opció ideal per a famílies, amb fàcil accés a la ciutat, la platja, els comerços i amb la privacitat i exclusivitat d'una zona residencial. Poseu-vos en contacte amb nosaltres per organitzar una visita.\nDormitori doble amb bany a visitant\n4 dormitoris dobles amb armaris, 1 d'ells amb bany privat\nEs troba en una de les millors zones residencials de Tarragona, a 2 minuts a peu de la platja de l'Arrabassada i dels comerços de la Vall.\nCasa / Vil·la de 285m² en venda a Urb. de Llevant, Tarragona\nCasa / Vil·la de 378m² en venda a Urb. de Llevant, Tarragona


La Crítica de la raó pura, que apareix al maig de 1781 (segona edició el 1787), després d’un període de maduració de 12 anys, però escrita gairebé d’una sola tirada, en cinc o sis mesos, representa la investigació -la crítica- a què Kant sotmet a la raó humana. L’obra més fonamental de Kant desperta escàs interès i els crítics posen en relleu la seva foscor i dificultat; poc després, no obstant això, suscita un enorme interès que la convertirà en el llibre que haurà de canviar radicalment l’orientació de la filosofia. A manera d’introducció a la seva obra, publica Kant, el 1783, Prolegòmens a tota metafísica futura que pugui presentar-se com a ciència. Continuen Idea per a una història general concebuda en un sentit cosmopolita (1784); Resposta a la pregunta: Què és la Il·lustració? (1784); Fonamentació per a una metafísica dels costums (1785); Principis metafísics de la ciència natural, amb un títol que recorda l’obra fonamental de Newton, en el centenari de la seva publicació; la segona edició, el 1787, de la Crítica de la raó pura; la Crítica de la raó pràctica (1788), el tema de la qual és la vida moral de l’home lliure, i la Crítica del judici (1790), que intenta crear una mediació entre natura i llibertat, o harmonitzar les dues Crítiques anteriors. El 1793, la publicació de La religió dins els límits de la mera raó (1793) i, després, del El fi de totes les coses (1794), obres ambdues sobre filosofia de la religió, és acollida amb disgust per les autoritats prussianes, en una època en què Frederic Guillem II (1786-1797) havia restringit la llibertat d’ensenyament i impremta, a diferència del que havien fet els seus antecessors, Frederic Guillem I, el Rei Sergent (1713-1740) i Frederic II el Gran (1740-1786), els quals havien estat summament tolerants. L’emperador ordena Kant que s’abstingui de tractar de temes religiosos, cosa que promet Kant i que compleix fins l’arribada del nou emperador, Frederic Guillem III, quan publica El conflicte de les facultats (1797). Abans havia publicat, el 1795, Per la pau perpètua. El 1797, apareix Metafísica dels costums, obra sobre filosofia del dret i de la moral, que cal distingir d’una anterior Fonamentació de la metafísica dels costums (1785), obra introductòria a les teories ètiques de la Crítica de la raó pràctica.\nEl 1796 Kant, als 73 anys d’edat i fatigat ja, abandona la docència a què s’havia dedicat durant quaranta anys, al llarg dels quals hi havia tractat en les seves lliçons de la majoria de temes que podien llavors ensenyar-se: lògica, metafísica, matemàtica, geografia física, antropologia, pedagogia, filosofia de la història, filosofia de la religió, moral i filosofia del dret. Kant havia seguit el costum d’utilitzar a les seves classes manuals que, segons compten els seus biògrafs, seguia molt a distància i la majoria de les vegades per destacar la magnitud dels errors que contenien. Escrivia anotacions al marge en aquests manuals i només amb les contingudes en la Metafísica de Baumgarten, utilitzada de 1758 a 1796, es van publicar posteriorment dos volums de comentaris crítics fets per Kant. De com eren aquestes classes destaca J.G. Herder el record que Kant «coaccionava gratament a pensar per compte propi», idea que concorda de ple amb l’exhortació de Kant, en la seva Lògica, segons la qual «ningú aprèn a filosofar sinó per l’exercici que cadascú fa de la seva pròpia raó» i en la resposta que dóna a Què és la Il·lustració?, definint-la com la majoria d’edat que una època aconsegueix quan s’atreveix a pensar per propi compte. Alhora que l’activitat escolar, va mantenir també l’acadèmica: va ser diverses vegades degà de la facultat i, per dos cops, rector d’aquesta.\nEl sistema filosòfic de Kant rep el nom general de «criticisme» o «filosofia crítica» i es troba exposat, sobretot, en les tres obres fonamentals de la Crítica de la raó pura, Crítica de la raó pràctica i Critica del judici. Els elements introductoris d’aquest sistema els denomina pròpiament filosofia transcendental i els exposa Kant, principalment, en els Prolegòmens i en la primera de les tres Crítiques esmentades. Per «filosofia transcendental» entén l’examen a què cal sotmetre a la raó humana per indagar les condicions que fan possible el coneixement a ‘priori’, o bé el mer intentar respondre a la pregunta de «com són possibles els judicis sintètics a ‘priori’?», o a la de «com és possible l’experiència?», o bé a la de «com és possible la natura?». Kant diu també que la filosofia transcendental pretén saber «només si és en principi possible alguna cosa semblant al que s’anomena metafísica».\na: Quines condicions a ‘priori’ suposa el coneixement sensible?\na: Hi ha elements a ‘priori’ de la raó pura?\nFiloXarxa 2004 Conceptes i textos filosòfics: Jordi Cortés Morató i Antoni Martínez Riu. Construcció i disseny del web i traducció de textos al català: Jordi Cortés Morató


Celler Balaguer i Cabré: d’octubre 2013\nTast a la fresca: Vertical de La Guinadera al Celler de Can Mata\nJa fa uns tres anys que l'Astrid i el Josep tenen, entre l'amplia oferta de vins catalans i Prioratins, per ser més concret, la nostra La Guinardera, i ja feia molt temps que parlàvem de fer un tast a casa seva. Fa unes setmanes, va sorgir la idea de fer un tast vertical de La Guinardera dins l'àmbit dels tasts que organitzen al Celler de Can Mata amb productors, i que anomenen Tast a la Fresca.\nEl tast el varem començar amb La Guinardera 2009, que per alguns dels assistents no va ser una novetat, doncs ja el coneixien, i amb aquest escalfàvem motors. Va anar molt bé per explicar on estava la finca i com havíem treballat aquesta anyada, i per veure les primeres cara de sorpresa de la nit, en veure com és un monovarietal de garnatxa del Priorat.\nSeguidament La Guinardera 2008, complexa i plena de vida, amb aquesta capa mitjana baixa que la caracteritza, amb aquells aromes a encens, mineralitat subtil i elegància. En boca es mostra fresc, lleuger en aparença, però llarg, persistent i ple de matisos.\nLlavors va arribar La Guinardera 2007, més mineral, més tímid en mostrar-se, com sempre ha estat, i sense pausa, però sense pressa, va anar despullant-se davant la gent que assistia al tast, i que poc a poc anaven descobrint el fonoll, el timó, la llicorella i la fruita. Més tànnic que el 2008, l'evolució en ampolla l'està fent cada cop més i més elegant.\nAquí varem fer una pausa, encara faltaven dues anyades, però tothom volia comentar el vist fins llavors, però la nit encara ens reservava dues grans sorpreses.\nLa Guinardera 2006 va arribar plena de vida, amb aquells tocs metàl·lics tant característics d'aquesta anyada del nostre vi. El mango que presentava quan el teniem al mercat, ara sembla albercoc fresc, i la boca continua sent molt amable i sedosa.\nI finalment La Guinardera 2005, la gran incògnita per l'Astrid, que no havia tastat mai, doncs va ser una anyada que varem vendre quasi exclusivament al Restaurant Piró i a Bonviure. L'avi semblava un xaval, la garnatxa es mostrava fresca, minerals, amb uns tanins que al igual que amb la resta de les anyades, eren molt amables. Llarg en boca i fresc, va fer-me pensar en com s'ho va fer el pare per elaborar aquesta primera anyada amb molt poc espai i recursos per fer-ho.\nEn resum, totes les anyades mostren molta vida, i un fil conductor que crida als quatre vents que són de la mateixa finca, La Guinardera.\nPer acabar, i a mode d'exemple de com canvia una garnatxa en funció de l'alçada i l'orientació, varem tastar el Lluna Vella 2010, que va acabar de descol·locar a molts dels assistents.\nEtiquetes de comentaris: 2005, 2006, 2007, 2008, 2009, Balaguer, Bonviure, Cabré, Celler, Celler de Can Mata, Costa Daurada, DOQ Priorat, garnatxa, la guinardera, Lluna Vella 2010, Restaurant Piró, tast, vertical\nEls nostres amics del Celler de Coll Favà\nEl Celler de Coll Favà és una botiga de vins i especialitats, és una taverna, o com ara diuen un wines-bar? No sabria dir-vos, el que si sé, és que és un lloc fantàstic on gaudir d'una copa tot picant alguna cosa, o on deixar-se aconsellar pel Carles, propietari i ànima d'aquest temple del bon vi.\nRecordo quan vaig visitar-lo per donar a coneixer els nostres vins, i de com el Carles escolta atentament tot el que li expliques de les finques, del clima, de la varietat o de la manera d'elaborar. Recordo un tast tranquil, asseguts al voltant d'una de les bòtes que fan de taula a l'hora de prendre uns vins. D'això ja fa un temps, i sempre és un plaer visitar aquest amic.\nAl Celler de Coll Favà podreu a més, participar de tastos amb els productors, de visites a cellers i d'altres activitats que organitzen.\nPublicat per Lo Jaume a 8:00 1 comentaris\nEtiquetes de comentaris: Balaguer, Cabré, Celler, Celler de Coll Favà, DOQ Priorat, garnatxa, La Guinardera 2009, Lluna Vella 2010, Sant Cugat del Vallès, tast\nTast amb els nostres amics de 75 cl. Vins i més\nTast a l'enoteca "75 cl. Vins i més" amb 14 assistents i amb un passeig per la Conca de Barberà, el Montsant i el Priorat.\nAquest dijous dia 3 d'Octubre varem tenir ocasió de presentar en un tast alguns dels vins de "Directe del Celler" en aquesta botiga de Barcelona. El Guillermo, propietari i ànima d'aquest establiment, va voler fer un tast on juguéssim amb les varietats i els tipus de terreny, i aprofitant que estem en temps de verema, vaig dur un raïm de Trepat, doncs tastàvem el vi Trepat de Celler Carles Andreu, un raïm de carinyena, per poder veure el matisos d'aquesta varietat en tastar el Clònic 2012 "Vinyes Velles de Samsó", i garnatxa, per jugar amb el Destrankis 2011 del Celler Aixalà Alcait, i obviament, la nostra Lluna Vella 2010.\nLa Lluna Vella va ser el darrer que varem tastar, i es va mostrar tal i com és: fresc, amable, ple de fruita i de matisos.\nMoltes gràcies Guillermo i a tots els assistents, va ser un plaer presentarvos el nostre vi i els dels meus amics.\nPublicat per Lo Jaume a 10:27 0 comentaris\nEtiquetes de comentaris: 75cl, Costa Daurada, Directe del Celler, DO Conca de Barberà, DO Montsant, DOQ Priorat, garnatxa, llicorella, Lluna Vella 2010, tast\nTast a la fresca: Vertical de La Guinadera al Cell...


La Diputació estudia la remodelació del camí municipal a Mont-rebei\nLa corporació valora inicialment en 375.000 euros la millora del ferm dels 8 Km del camí municipal d’enllaç entre Pont de Montanyana i el congost de Mont-rebei\nLa Diputació de Lleida elaborarà un estudi per valorar les alternatives a la millora del ferm del camí municipal que enllaça el límit provincial a Pont de Montanyana (C-1311) amb el pàrquing del congost de Mont-rebei, d’uns 8 km de llargària, estudiant diferents propostes tècniques per tal que les administracions implicades puguin determinar la solució més idònia.\nLa xifra aproximada de pressupost que es contempla seria de 375.000 euros (PEC) amb una solució de mescla bituminosa en calent.\nL’estudi es fa de forma paral·lela a les accions que s’hauran de dur a terme en aquesta zona en els propers dies, després que el passat dissabte una esllavissada de roques tallés la principal carretera d’accés al congost de Mont-rebei, des del Pont de Montanyana. Així, un equip de tècnics de la Diputació s’ha desplaçat aquest dilluns a la zona per fer una avaluació dels danys i assessorar l’Ajuntament, com a titular de la via, respecte dels treballs que aquest ja va iniciar el mateix dissabte.\nEl diputat en funcions responsable dels Serveis Tècnics, Josep Ibarz, s’ha compromès a analitzar també els ajuts que la Diputació pot atorgar al municipi de Sant Esteve de la Sarga per a la millora integral de tota la via municipal, de 25 km de llargària.\nD’altra banda, la Diputació de Lleida mitjançant els seus Serveis Tècnics va realitzar el proppassat hivern uns treballs de topografia per a la recuperació del sender que uneix l’ermita de la Mare de Deu de la Pertusa amb la passarel·la de Mont-rebei al terme municipal d’Àger.


Sou aquí: Inici Biblioteques Biblioteca del Nord Biblioteca\nLa Biblioteca del Nord és la biblioteca del districte 3 de Sabadell, ubicada al barri de la Planada del Pintor, i actua com a enllaç amb el sistema municipal de biblioteques públiques.\nEdifici inaugurat l’any 2009, i amb una superfície de més de 2.500m2 distribuïda en dues plantes, la Biblioteca del Nord és la segona més gran de la ciutat. Aquesta contribueix a revitalitzar una zona que ja està experimentant canvis decisius amb la creació del parc del Nord i la construcció d’una de les futures estacions del perllongament de la línia dels FGC. L’equipament es troba molt a prop de l’avinguda de Matadepera, un dels eixos comercials més importants de la ciutat.\nEquipada amb els darrers avenços tecnològics i amb un disseny exterior que evoca la imatge de prestatgeries plenes de llibres, la Biblioteca del Nord ofereix un espai ampli i acollidor.\nA la planta baixa s'ubiquen l'àrea infantil, l'àrea de publicacions periòdiques i audiovisuals, la sala polivalent i l’auditori. Al primer pis hi trobem l'àrea de fons general, l'àrea d'informació i referència, la zona d'internet, la sala d'estudi i dues aules de suport, una d'elles equipada amb material multimèdia . A més, hi ha l'àrea de treball intern i el magatzem.\nCompta amb un fons de més de 41.000 documents, dels quals més de 6.100 són CD i DVD de música i cinema, i amb més de 130 subscripcions a diaris i revistes. Pel que fa als punts de lectura i servei n'hi ha més de 400. A la seva sala d'actes, amb capacitat per a un centenar de persones, s'hi ofereixen tota mena d'activitats culturals.


I que en faci molts més!!! - Altaveu el diari digital d'Andorra\nI que en faci molts més!!!\nAina celebra els seus 40 anys de vida amb un emotiu acte, on les cançons tradicionals de les colònies han tingut un paper preponderant i on s’ha destacat la tasca en educació i la figura de mossèn Ramon\n19/06/2022 (20:06 CET)\nCasa de la Vall, els comuns... i Aina. Perquè s’ha guanyat el dret a ser considerada quelcom més que una casa de colònies. És “una institució més del país”. I aquest diumenge celebrava 40 anys de vida. 40 anys ensenyant uns valors claus com la solidaritat, l’amistat o el respecte a la natura. Una data significativa no es podia celebrar més que amb un emotiu acte que ha aplegat antics monitors i molts dels ja adults que, de nens, van fer estades a la residència.\nHa estat una jornada de records. Sobretot, musicals. Perquè mossèn Ramon i la resta de responsables de la casa de colònies han volgut jugar aquesta carta: les cançons que molts infants han après a Aina. I si en un inici hi ha hagut timidesa, ja al tram final, gairebé tothom s’ha animat a cantar. Era la justa penyora a pagar per poder berenar després. Com no podia ser d’una altra forma: xocolata i coca.\nEl cònsol menor de Canillo, Marc Casal, ha anunciat que es destinaran 100.000 euros a crear un refugi a Mereig, justament pels joves de la casa de colònies\nA l’acte han estat convidats el cap de Govern, Xavier Espot, i la síndica general, Roser Suñé, entre altres autoritats, tots amb el mocador que tocava per a l’ocasió. I tots han pogut intervenir per remarcar que Aina va molt més enllà que una simple casa de colònies. Així ho ha recordat el cònsol menor de Canillo, Marc Casal. “És una institució de Canillo i d’Andorra”, ha afirmat.\nDurant el seu parlament han posat en relleu diferents aspectes. Un, la tasca educativa, sobretot en valors que fa Aina. “Són fonamentals per créixer com a persones”, ha apuntat la síndica. Entre ells: la solidaritat, el respecte als companys, la cooperació... I, també, el fet que “s’ha ensenyat a molts infants el nostre entorn i que cal cuidar-lo i ser responsables”, com ha volgut indicar Espot.\nUn segon aspecte és que Aina no hagués estat possible i no seria el mateix sense una persona: mossèn Ramon. Gairebé l’han fet envermellir, tot destacant el paper clau del religiós tant en la creació de la casa de colònies, iniciada el 1979 però inaugurada el 1982, com en la seva evolució posterior. “Del seu somni va fer una realitat”, ha recordat Casal.\nEl religiós ha volgut recordar què el va portar a tirar endavant el projecte: la necessitat de donar algun espai als nens del país que tenien els dos pares treballant. Un d’ells, justament, estant sol a casa va acabar provocant un incendi. A partir d’aquell fet, mossèn Ramon va impulsar el casal Sant Serni que, però, es va quedar petit molt aviat. I, llavors, va néixer la llavor d’Aina.\n40 anys després, la casa està d’aniversari. I, per cert, es pot ben dir que tindrà regal. El cònsol menor canillenc ha avançat que es destinaran 100.000 euros per crear un refugi a Mereig, especialment destinat als joves d’Aina. S’espera que pugui estar en funcionament ja l’any vinent.\nEscoltant mossèn Ramon.\nSuñé, durant la seva intervenció.\nEspot i Suñé xerrant amb mossèn Ramon després de l'acte.\nAgafant coca i xocolata.\nGaudint de la coca i de la xocolata.


Màster en Disseny i Programació de Apps a Barcelona per La Salle - educaweb.cat\nMàster en Disseny i Programació de Apps\nLes possibilitats de la tecnologia mòbil van creixent exponencialment. En un món sempre connectat, les aplicacions mòbils (Apps mòbils), es van convertint poc a poc en sistemes de servei i ajuda per al món real en el qual vivim.\nSegons la consultora Gartner, les eines de desenvolupament i aplicacions multitasca, l'estàndard HTML5, l'experiència avançada dels usuaris amb els nous dissenys, els sensors de localització d'alta precisió, els dispositius portables, els nous estàndards WiFi, la gestió mòbil a les empreses, els objectes intel·ligents connectats, la consolidació de LTE i LTE Advanced i les mètriques i eines de monitorització seran les 10 tendències mòbils principals que no han de perdre de vista les companyies entre 2015 i 2016.\nEl Màster en Disseny i Programació de Apps neix per donar resposta als reptes i necessitats professionals en l'àmbit de les comunicacions mòbils, i ho fa des d'una triple vessant:\nDesenvolupament de front-end 3x3 a més de web multiplataforma amb un disseny centrat en l'usuari.\nConfiguració i gestió de la infraestructura de back-end de suport a les necessitats de l'App.\nConeixement de negoci i gestió àgil de projectes que contempla des de la distribució de les Apps, passant per les estratègies de promoció i màrqueting, així com l'anàlisi i optimització de resultats.\nMòdul 1: Fonaments i Tecnologies (10 ECTS)\nIntroducció a la programació per a dispositius mòbils\nFonaments de DCU (Disseny Centrat en l'Usuari)\nEntorns de desenvolupament (Android, iOS, Windows Phone, Web i Multiplataforma)\nMòdul 2: Enginyeria de Apps (30 ECTS)\nProgramació de Back-End (5 ECTS)\nProgramació de Front-End (25 ECTS)\nMòdul 3: Gestió i Negoci de les Apps (5 ECTS)\nMòdul 4: Seminaris (5 ECTS)\nApps & Ciberseguretat\nProfessionals i universitaris que tinguin interès per la programació d'Apps per a dispositius mòbils.\nÉs requisit indispensable tenir:\nUna mínima experiència en programació de programari i\nConeixements de programació orientada a objectes.\n- Formar professionals amb una visió completa i integradora de tot el procés que comprèn el desenvolupament d'apps per a dispositius mòbils (tant "front-end" com "back-end").\n- Formar futurs i actuals enginyers del programari amb una visió global del mercat, capaços de desenvolupar solucions integrals per a les plataformes mòbils més punteres i demandades en l'actualitat (Android, iOS, Windows Phone i Web multiplataforma).\n- Adquirir les competències de negoci i de gestió necessàries per treballar en equips multidisciplinaris mitjançant l'ús de metodologies àgils, aconseguint els coneixements necessaris per distribuir i desplegar apps, així com promocionar i analitzar mitjançant estratègies de màrqueting digital.\nProgramador d'Apps amb un perfil polivalent front-end i back-end preparat per afrontar qualsevol tipus de desenvolupament en les plataformes Android, iOS, Windows Phone i Web multiplataforma; i\nResponsable tècnic d'equips de desenvolupament d'Apps.\nRebràs informació molt completa creant perfils polivalents front-end i back-end molt apreciats per les empreses actuals de desenvolupament d'Apps;\nSeràs capaç de desenvolupar solucions integrals per a les plataformes mòbils més punteres i demandades en l'actualitat (Android, iOS, Windows Phone i Web multiplataforma); i\nestaràs preparat per treballar en un dels sectors amb més sortides laborals i projecció de futur del moment i ocupar llocs laborals molt desitjats i difícils de cobrir en les empreses de desenvolupament d'Apps actuals.\nDirector: Agustín Zaballos i el Coordinador: Marc Rovira\nMàster en Disseny i Programació de Apps encara no ha rebut opinions


Holiday House Melaka Malacca Malàisia - Ofertes d'hotels amb els MILLORS DESCOMPTES EN LÍNIA\n608H, Lorong 19, Ujong Pasir, Centre Ciutat de Malacca, Malacca, Malàisia, 75050 - Veure al mapa\nTé alguna pregunta per a Holiday House Melaka?\nTé alguna pregunta per a Holiday House Melaka?\nSituat en el cor de Centre Ciutat de Malacca, Holiday House Melaka és un lloc ideal des d'on descobrir Malacca. El centre de la ciutat és només a 6 km i l'aeroport és només a 19 minuts. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nHoliday House Melaka també ofereix moltes instal.lacions per enriquir la seva estada a Malacca. L'allotjament ofereix registre d'entrada/sortida privat, Wi-Fi gratuït en totes les habitacions, Zones públiques amb Wi-Fi, aparcament de cotxes, habitació familiar per garantir el màxim confort possible.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Malacca, faci de Holiday House Melaka la vostra llar.\nTots els comentaris (6) Viatgers en solitari (1) Famílies amb infants petits (4) Famílies amb infants grans (1)


El temps no acaba de fer net aquest diumenge\nEl temps no acabarà de millorar l’últim dia del cap de setmana amb intervals de núvols, xàfecs amb fang encara a alguns llocs i vent als dos extrems del territori\nper Xavi Segura dissabte, 25 de gener 2020 - 20:00h\nEl temps no acaba de fer net aquest diumenge, 26 de gener, ja que els últims mapes mantenen els intervals de núvols i alguns ruixats febles i dispersos de cara a l’últim dia del cap de setmana. A més, el vent entrarà als dos extrems del territori amb temperatures que es mantindran semblants.\nEls ruixats de fang no desapareixen\nPel que fa a l’estat del cel, al matí hi haurà força núvols en conjunt que a partir del migdia s’aniran trencant i hi haurà més sol al sud i cel més variable al nord. Els ruixats febles i dispersos, que aniran acompanyats de fang per la presència de pols sahariana en l'ambient, poden afectar qualsevol comarca, però a partir del migdia i a la tarda quedaran concentrats entre Girona i Barcelona, així com al Pirineu, on la neu caurà a partir dels 1.300 metres. El vent de mestral i tramuntana bufarà entre fluix i moderat a les Terres de l’Ebre i a l’Empordà.\nPel que fa a les temperatures, no remuntaran gaire i es mantindran força similars, tant de dia com de nit amb ambient més aviat fred. La majoria de màximes se situaran entre els 12º i els 17º, més baixes al Pirineu.\nSi donem un cop d'ull a les mínimes, es mantindran per sobre dels 0º a tot arreu i tan sols hi pot haver alguna tímida glaçada en algunes valls del Pirineu. Al litoral es mouran entre els 4º i 9º, mentre que al prelitoral entre 3º i 8º. A l’interior seran de 1º a 6º, mentre que a les valls del Pirineu es baixarà lleugerament dels 0º.\nSetmana vinent molt tranquil·la\nPel que fa a la propera setmana, el temps millorarà i tindrem molta calma amb força sol i el pas de bandes de núvols alts i prims. El vent de ponent bufarà a gran part del territori i això farà que les temperatures pugin més i tinguem un ambient atípicament càlid per l’època. No es veuen pluges a la vista.\nEl temps no acaba de fer net a la capital catalana amb un cel variable i algun ruixat feble diumenge. Les temperatures es mantindran semblants amb una mínima de 9 i una màxima de 16.\nEl matí començarà encara amb força núvols a Tarragona sense descartar algun plugim, però el sol s’anirà imposant a partir del migdia amb vent de mestral que bufarà moderat al sud de la demarcació. Mínima de 6º i màxima de 16º.\nDiumenge amb força núvols a la capital gironina i la caiguda d’alguns ruixats. Les temperatures es mantindran sense canvis amb un ambient més aviat fred. Mínima de 5º i màxima de 15.\nPel que fa a la capital lleidatana, els núvols no acabaran de marxar, però sembla que només podrien caure xàfecs de matinada i a primeres hores. Més sol a la tarda. Mínima de 4º i màxima de 12º.\nDia molt semblant al de dissabte a la co-capital del Vallès Occidental amb força intervals de núvols i la caiguda d’algun plugim o ruixat feble molt dispers. S’hi espera una mínima de 5º i una màxima de 15º.\nEls intervals de núvols també seran presents a l’altra co-capital vallesana amb la caiguda d’alguns ruixats molt febles o plugims. Ambient més aviat fred amb una mínima de 5º i una màxima de 14º.\nTambé et pot interessar: Una família de Fogars de la Selva perd casa seva per culpa del temporal Glòria


Andreu Pérez, un handbolista cambrilenc a l'estranger | Canal Reus TV\nAndreu Pérez, un handbolista cambrilenc a l'estranger\n13:00 - 4 gener 2019\nUn equip alemany es va interessar per aquest jugador del Club Handbol Cambrils, el Birkesdorf Turnverein.\nAndreu Pérez té 22 anys, però juga a handbol des dels quinze. Va començar a practicar aquesta disciplina en categoria cadet al Club Handbol Cambrils, i, tot i iniciar-se més tard que els seus companys, les seves qualitats físiques van fer que destaqués ben d'hora. Malgrat que el Barça i el Vila-real es van interessar per ell, finalment el nou destí del cambrilenc ha estat Alemanya.\nAndreu Pérez: "Necessitava un canvi, i des del CH Cambrils van contactar amb Alemanya. Vaig anar a provar i m'han ofert feina i allotjament".\nL'equip que defensa és el Birkesdorf Turnverein, conjunt que milita a una categoria similar a la Lliga Catalana, divisió en què es troba el Cambrils. La seva alçada i el potencial defensiu que el caracteritza van fer que el conjunt germànic li posés l'ull, i sabent que el millor handbol es troba a Alemanya, no va dubtar en començar l'aventura.\n"El del Birkesdorf Turnverein és un joc més ràpid i directe comparat amb la Lliga Catalana. La gent allí ho viu més i he après molt en aquests sis mesos".\nTornar a casa no es troba ara dins els plans a curt termini del cambrilenc, però si ho fa, li agradaria vestir altre cop la samarreta del club que l'ha vist créixer. La constància li ha permès guanyar-se els minuts a l'Oberliga i adquirir uns coneixements tant esportius com professionals que converteixen aquest viatge en una experiència única.


10 anys en 10 imatges | Casa Orlandai\nHome › 10 anys en 10 imatges\nAl llarg de 10 anys poden passar moltes i moltes coses. La història d'un projecte es defineix a partir de vàries parts que s'entrellacen entre elles i conformen un gran tot. I això és el que ha passat en aquests 10 anys d'història de la Casa Orlandai, i ho volem explicar amb 10 fotografies, que fan un repàs global d'allò més representatiu i significatiu d'aquesta dècada. Esperem que us agradi, gràcies i seguim!\nEl Pati d'en Marcel\nEl Cafè Orlandai\nQui no ha quedat mai al Pati de la Casa Orlandai? El pati, magnífica porta d’entrada a la Casa Orlandai, és un punt de trobada per a molta gent del barri, l’extensió de la Casa. Al pati hi passen moltes coses i, sens dubte, és un dels punts neuràlgics de les festes del barri.\nPer Carnaval, el pati acull tothom amb les seves disfresses, per Sant Joan els aires de revetlla s’apoderen de l’ambient i per la Festa Major sembla una plaça més! I, com no podia ser d’una altra manera, per l’aniversari el Pati d’en Marcel acull el vermut, la paella, els concerts del vespre…\nAquest any, l’escultura en homenatge al Marcel donarà la benvinguda a tothom qui vulgui celebrar el 10è aniversari de la Casa Orlandai. Fa 5 anys, el pati de la Casa es va reanomenar Pati d’en Marcel i, el passat mes de juliol, es va instal·lar una escultura en homenatge al Marcel: dues maneres molt boniques de dedicar un espai tan important a una persona tan important per a la Casa.\nAl dia a dia de la Casa hi passen moltes coses i, sense cap mena de dubte, els tallers són les propostes que més vida li donen. Des del dilluns a primera hora del matí fins al divendres al vespre, més de 15 talleristes dinamitzen cursos i tallers de tot tipus: ioga, anglès, pensament crític, escriptura creativa…\nAprofitar de manera creativa el temps lliure és un dels objectius de la Casa Orlandai: igual que les activitats, els tallers promouen el desenvolupament de l’esperit crític en un context de convivència veïnal, una altra manera de fer créixer el barri.\nL’equip de talleristes, i els i les alumnes, formen part de la gran família que és la Casa Orlandai aportant diversos punts de vista i acostant la formació a tot el veïnatge.\nDes dels seus inicis, la Casa Orlandai s’ha construït a partir de les aportacions de diverses entitats del barri. És tan així que la Casa Orlandai s’ha convertit en la casa d'algunes d'elles, volent ser un espai de trobada i de possibles intercanvis. Totes les entitats que s'hi estan (o que han passat) participen del creixement constant de l’equipament i l’associació, ja que molt sovint són elles mateixes les que proposen activitats o participen a comissions i a l’assemblea. Les entitats donen vida a la Casa, convertint-la en una casa per a tothom en defensa de l’art, la convivència i la transformació social.\nFes-te els Balcons és un clar exemple que l’art i la cultura poden creuar tota frontera, sortir al carrer i ocupar qualsevol espai.Es tracta d’un recorregut artístic pels carrers de Sarrià, on alguns balcons es converteixen en petits escenaris de teatre, cant, mim…\nUna de les coses més boniques d’aquesta activitat, que se celebra per la Festa Major, és la complicitat que s’estableix a molts nivells. En primer lloc, veïns i veïnes del barri cedeixen de forma desinteressada el balcó de casa seva a l’organització de l’activitat (un balcó que s’engalana per recordar el teló d’un teatre). En segon lloc, els i les artistes desenvolupen la seva obra en un espai poc propi amb moltíssima il·lusió. I en tercer lloc, les més de 300 persones “espectadores” hi col·laboren per fer que tot es desenvolupi de la millor manera possible.\nDes de dalt, artistes i organitzadors, veuen la cara de sorpresa de la gent que, des del carrer, espera amb il·lusió una representació artística única i especial.\nUn equip de treball no és només un conjunt de persones que es troben cada dia al lloc de feina i teclegen a tota velocitat mails, comunicats, propostes, pressupostos; que fan sonar telèfons a altres llocs; que fan inscripcions; que mouen caixes; que posen cadires i taules i engeguen projectors; que programen cursos i tallers; que gestionen espais i sales; que coordinen un equip de voluntaris…\n….O almenys a la Casa Orlandai. Realment, l’equip tècnic de la Casa és com una petita gran família, ara mateix 6 persones que es veuen les cares moltes hores al dia i fan bullir el centre. Realment, dins de les quatre parets del despatx hi passen moltes coses i moltes persones, i s’hi cou bona part de la personalitat de la Casa.\nSense aquest equipet implicat, motivat i amb algun tipus de súper poder no identificat encara, la Casa Orlandai no seria el que és!\nL’Espai Gardenyes és una mostra més que la gestió comunitària pot donar vida a espais buits. L’any 2013 l’ACCO obtenia el conveni amb el propietari del solar -Ferrocarrils de la Generalitat- dins el programa Pla Buits de l’Ajuntament de Barcelona. Enguany, el projecte ja compleix quatre anys.\nL’Espai Gardenyes compta amb un hort ecològic i una àgora. A l’hort s’hi han conegut i fet amistat veïns d’edats diferents, amb el cultiu d’hortalisses com a motiu. L’hort és comunitari, és a dir, tothom participa de la plantació, el cultiu i la recollida i podem dir que sempre hem compartit els fruits en germanor.\nL’Àgora Gardenyes és un espai de trobada de sarrianencs i sarrianenques. Concerts, calçotades, aperitius i trobades es van succeint al llarg de l’any en aquest espai. És una llàstima que l’espai estigui en obres per aquest desè aniversari. Esperem recuperar-lo ben aviat.\nL’assemblea de socis i sòcies de l’Associació Cultural Casa Orlandai (ACCO) és el màxim òrgan decisori de l’associació, qui s’encarrega d’aprovar els estatuts, escollir els membres de la junta i aprovar el pressupost anual. Són socis de l’ACCO persones individuals, famílies i entitats.\nMés enllà d’aquestes tasques, els socis i sòcies tenen el dret a participar en la construcció permanent del projecte de la Casa Orlandai, així com de tots els altres projectes que gestiona l’ACCO (per exemple, l’Espai Gardenyes).\nL’assemblea de socis i sòcies de l’ACCO dona suport al projecte de la Casa Orlandai i, de forma indirecta, col·labora en la creació d’un barri més sòlid i amb més xarxes entre els diversos agents existents, una aposta clara per la cultura, la transformació social i la convivència.\nSense cap mena de dubte, el Cafè Orlandai és una de les portes d’entrada més importants de la Casa Orlandai. Qui no ha fet mai un cafè al pati, o ha aprofitat per fer una reunió o retrobada amb amics tot dinant? En un ambient d’allò més agradable i familiar, la cooperativa que gestiona el Cafè Orlandai forma part de la gran família de la Casa.\nEl bar és un espai de trobada, un racó on fer una pausa, un lloc on gaudir d’un petit espectacle un divendres al vespre… Els amplis vitralls deixen entreveure l’esperit i personalitat de la Casa, com si els tres pisos superior tinguessin les arrels a la cafeteria. Sembla típic, però entrar al Cafè Orlandai és sinònim de desconnectar i, per què no, de gaudir d’un bon cafè!\nLa gestió ciutadana és el model de funcionament de la Casa Orlandai. És un centre cultural gestionat per veïns, veïnes i entitats del barri i tot això fa que el voluntariat sigui l'essència del projecte.\nDes de l'inici de l'activitat de la Casa, l'abril de 2007, han estat moltes les persones que s'han ofert a donar suport al dia a dia de la Casa i amb els anys, el seu pes ha anat creixent cada vegada més. El voluntariat de la Casa Orlandai s’entén en un sentit ben ampli, des d’aquelles persones que donen suport en l’acompanyament al taulell fins a totes aquelles que participen a assemblees i comissions que donen forma i sentit a l’equipament.\nA banda de representar un gran càlcul d’hores de dedicació desinteressada, la feina de les persones voluntàries de la Casa Orlandai té un gran valor humà, un tret identitari de la Casa Orlandai.\nMoltes gràcies a la feina dels voluntaris i voluntàries de la Casa Orlandai!\nL’edifici de la Casa Orlandai parla per si sol, una casa modernista amb grans vitralls que donen vida i color a tot el barri. Un edifici amable, que convida a entrar-hi i a deixar-se perdre pel seu interior. Les seves quatre parets han vist de tot, des d’una escola d’infants fins a una escola de vida, i podrien explicar més d’una història sorprenent.\nEn aquesta fotografia del 2008 feta per en Gerard Sardà, tot just feia un any que l’ACCO gestionava la Casa Orlandai com a centre cultural.\nDes d’aleshores han passat ja 10 anys, una dècada de gestió ciutadana al barri. Quan tot just falten 10 setmanes per a la celebració d’aquest aniversari, iniciem un compte enrere on volem il·lustrar aquests 10 anys amb 10 imatges representatives, que ajuden a construir la història de la Casa Orlandai.


“Allées et venues” - Museu Thyssen Andorra 2018 - L'Infús\nInici / Projectes / “Allées et venues” – Museu Thyssen Andorra 2018\n“Allées et venues” – Museu Thyssen Andorra 2018\nLa direcció del Museu Carmen Thyssen Andorra ha proposat a l’infús la possibilitat de participar en un projecte engrescador i atractiu: obtenir a través de les obres dels grans mestres de l’art una descripció aromàtica inspirada en els quadres de la mostra. El projecte s’ha dut a terme conjuntament amb l’equip creatiu del Museu i la responsable del departament de producció de l’infús. Gràcies als coneixements transmesos pels gestors d’aquest fons artístic, sobre la història de l’art, les peces exposades, la vida dels seus creadors i diferents aspectes vinculats a la pintura, la sommelier, ha disposat de la informació suficient per, amb tota la inspiració rebuda per la contemplació de tanta bellesa i la calidesa del tracte de l’equip del Museu, compondre les infusions que presentem a continuació:\n“Anades i vingudes” de Paul Gauguin, Martinica. 1887\nTe Vermell o Pu-Erh amb Mango, Fruites i Flors\nIngredients: pu-erh, panses, hibisc, daus de papaia (papaia, sucre), baies de saüc, flocs de pinya, flocs de mango, flocs de papaia, encenalls de coco, aroma, grànuls de iogurt liofilitzat (iogurt a base de llet desnatada, sucre, maltodextrina, midó, agent acidificant: àcid cítric), fulles de maduixa silvestre, flors de gira-sol, groselles i nabius. El pu-erh, un te fermentat, pot presentar aromes terroses, de pols, d’humitat… Aquestes característiques aromàtiques les associem a l’olor orgànica típica d’una selva tropical, a l’acumulació de fulles i de restes vegetals que creen la turba i que donen aquesta intensitat. La mescla amb les fruites tropicals, amb notes dolces i cítriques alhora, descriu aromàticament aquest ambient perfumat, dens, viu i calorós.\n[ Col·lecció del Museu Thyssen | Més informació ]\n“Caprici amb columnata a l’interior d’un palau” de Canaletto, cap al 1765\nInfusió de Til·la i Flors amb Herbes Aromàtiques\nIngredients: til·la, flor de taronger, menta i tarongina.\nUna escena tranquil·la, relaxada i càlida, sensació reforçada per les línies allargassades, ajagudes, de les ombres de les columnes, provocades per la llum d’una tarda avançada, contrastada lleument per la blavor d’un cel que se sap immens i que es mostra calmat, amb els núvols expectants. Així es presenta el conjunt d’aromes d’aquesta infusió. La dolçor i la calidesa de la flor del taronger i de la til·la, acompanyades de la frescor suau de la menta i la tarongina, amb la sensació, ja a la boca, del seu efecte relaxant.\n“Camí de Sirga prop d’Overschie” de Johann Barthold Jongkind, 1865\nTe Groc amb Poliol Blanc i Herba Bona\nIngredients: te groc, poliol (Mentha pulegium) i menta (Mentha sativa).\nEl poliol, amb la seva entrada intensa però delicada, ens fa notar la frescor de la nit. Hom pot sentir a través de l’aroma del conjunt d’ingredients la sensació aquosa de l’entorn, la fredor sota la rotunditat de la lluna. El te groc, lleument fermentat, amb la suau astringència dels seus tanins, ens situa transitant per aquest camí de sirga, trepitjant terra i fulles humides.\n“Carrer a Nassau” d’Albert Bierstadt, entre 1877 i 1880\nTe blau o oolong amb te verd i flors\nIngredients: oolong i te verd, aroma, roses (Rosa damascena) i camamilla romana (Chamaemelum nobile).\nLa lleu oxidació a la qual se sotmet el te blau o oolong fa que desenvolupi una àmplia gamma d’aromes dolces, florals i afruitades, que ens situen en aquest paisatge espès i variat. L’ambient del quadre és tòrrid, la sensació àcida i dolça que deixa al final aquesta infusió es pot associar a l’acció de romandre sota les marcades ombres que ofereixen una treva a aquesta calor.\n“Paisatge, s.d.” de Modest Urgell i Inglada\nInfusió de Sàlvia amb Canyella i Cardamom\nIngredients: sàlvia, canyella i beines i llavors de cardamom.\nEls ingredients es reforcen entre ells i cadascun contribueix al conjunt amb notes d’herba, fresques, dolces, agrestes en el cas de la sàlvia; la canyella hi aporta calidesa, astringència, aspror, per la vermellor del cel, pel que podria haver estat aquest lloc quan era habitat, per l’abandó de la casa. Finalment, el cardamom, amb les seves notes camforades, balsàmiques, evoca la frescor del primer foscant, de l’aire que circula per aquests espais oberts pel pas del temps.


Assessorament nutricional – 39×25 Cycling Tours\nUna alimentació diària òptima per l´esportista donarà al seu organisme la càrrega energètica i els nutrients imprescindibles per optimitzar el seu rendiment, afavorir la permanència de les adaptacions corporals aconseguides durant l´entrenament i facilitar la recuperació al 100% entre les sessions d’esforç físic i psicològic. Creiem que ambdues coses van unides, i una bona alimentació amb productes i nutrients òptims ajuden a un benestar mental que ens ajudarà afrontar els entrenaments d’una manera molt més optimista.\nEls requeriments nutricionals de l´esportista varien en funció de l´esport practicat, de l´intensitat que apliquem, el temps que li dediquem i la competició. Les vitamines, els minerals i els oligoelements juguen un paper molt important com co-factors en reaccions fonamentals del metabolisme energètic o de la síntesi dels teixits. Una ingesta incorrecta de micro-nutrients pot reduir considerablement el rendiment i l´adaptació esportiva, incrementar la sensació de fatiga i dificultar la recuperació entre sèries de competicions o sessions d’entrenaments.\nLA IMPORTÀNCIA D´UNA BONA NUTRICIÓ\nUna estratègia d’hidratació que tingui en compte les característiques i l´aport de líquids abans, durant i després de l´exercici, evitarà situacions de disminució de la capacitat termoreguladora i cardiovascular, situacions de percepció augmentada de l´esforç, situacions de reducció de la velocitat de l´evacuació gàstrica i problemes gastrointestinals associats, així com, situacions de reducció de l´habilitat i presa de decisions, totes elles relacionades directament amb el grau de dèficit hídric.\nLa recuperació nutricional, considerada un factor clau en el rendiment esportiu, es específica per cada esportista i cada entrenament; deurà ser determinada pels canvis fisiològics provocats per la tipologia de l´exercici (grau de depleció de combustible energètic, grau de deshidratació,…), el rendiment o l´adaptació de l´esportista i la durada de la sessió.\nL´adaptació d’un esportista al seu pla d’entrenament, entre d’altres factors, de la capacitat de mantenir-se saludable i sense lesions. L’immunopressió que pot acompanyar una càrrega física intensa, així com les pertorbacions del sistema hormonal que pot ocasionar potencials conseqüències sobre la salut i la integritat òssia, muscular y tendinosa, son factors que mereixen especial importància. Es per això, que un bon rendiment esportiu, s´ha de basar en un estat nutricional òptim, evitant situacions carencials de micro-nutrients que poden perjudicar a l’esportista.\nEl pla nutricional consisteix en la determinació de les característiques del perfil bionutricional de l’esportista, per poder establir els objectius nutricionals específics. L´informació s´obté mitjançant l’historial clínic, l´historial esportiu, l´estudi de l´alimentació i el IOMET.\nEn funció de l´esport practicat, del ritme de l´entrenament, del nivell de competició, de la freqüència d’aparició de lesions, de la presencia d’alteracions gastrointestinals durant l´exercici físic, de la determinació de terrenys carenciats, així com, dels objectius físics establerts entre el preparador i l´esportista…, entre d’altres factors, s´estableix el pla nutricional general. Aquest, s’anirà modificant en relació als objectius/competicions i amb l´evolució física de l´esportista.\nEl pla nutricional consta d’un suport nutricional, alimentació i suplementació, durant la fase d’entrenament i un suport nutricional durant les fases de pre-competició, i de competició.\nExemple d’un pla nutricional\nUna setmana complerta\n5 tomes al dia: esmorzar, dinar, sopar i dos aperitius entre hores\nTotal de calories\nTotal en grams d’hidrats, proteïnes i lípids\nGramatges aproximats per plats (sempre hi ha un marge d’errada)\nMenús personalitzats segons l´esportista i les seves necessitats\nTARIFA ASSESSORAMENT NUTRICIONAL


Varices i altres problemes del sistema circulatori: Un tractament precoç pot retardar la seva evolució | Revista | EROSKI CONSUMER\nVarices i altres problemes del sistema circulatori: Un tractament precoç pot retardar la seva evolució\nEls fàrmacs que milloren la circulació venosa poden ajudar, però han de combinar-se amb altres mesures com l'exercici físic\nEntre el 10% i el 15% de la població general i un 5% de la que treballa presenten afeccions del sistema venós que, si bé en la majoria dels casos no constitueixen una patologia greu, poden ser molestes, especialment en els mesos de calor. A més, si no s'adopten les mesures adequades per al seu tractament i es deixa que evolucionin poden originar complicacions serioses. Com assegura la dita, la insuficiència venosa al principi es tolera, posteriorment se sofreix i finalment incapacita. Convé, doncs, saber una mica més d'aquestes patologies.\nDos tipus de malaltia\nDins de l'estancament de la sang en les extremitats inferiors cal diferenciar dos tipus de malaltia:\nVarices essencials o primàries, dilatacions de les venes del sistema superficial, fàcilment recognoscibles com a cordons venosos més o menys grossos que es poden veure i palpar sota la pell. En aquesta afecció el sistema profund es troba indemne, i moltes vegades els símptomes són escassos. Afavoreixen la seva aparició factors com l'obesitat, el restrenyiment, el sedentarisme, la utilització de peces de roba que estrenyin l'arrel de les extremitats inferiors i la cintura (cinturons, lligues, faixes...), el fet d'estar-se de peu o assegut durant hores seguides, l'embaràs, els anticonceptius, l'exposició a la calor... També alguns factors genètics o hereditaris provoquen varices, i si el sistema valvular és insuficient es produeixen igualment dilatacions venoses del sistema superficial, en les quals la sang s'estanca i avança amb lentitud.\nA més de les grans dilatacions poden aparèixer altres formes menors com varícules -petits filaments venosos-, aranyes o estrelles vasculars -varices reticulars, molt petites- i telangièctasis -dilatacions venoses que es buiden en fer-hi pressió al damunt-.\nGeneralment, les varices donen pocs símptomes, les ulceracions són rares i les complicacions més freqüents són hemorràgia per cops, ruptura de la variu, tromboflebitis superficial en què la vena apareix com un cordó enrogit i dolorós a nivell de la dilatació venosa, i l'úlcera varicosa.\nInsuficiència venosa del sistema profund: és un altre problema. Les venes profundes s'obstrueixen i la sang flueix cap al sistema superficial. La causa sol ser una flebitis profunda, la denominada tromboflebitis, la incidència de la qual s'estima entre el 0,5 i l'1,6 per mil habitants, dels quals més del 50% corresponen a l'àmbit hospitalari. La prevalència en la població adulta s'estima entre el 6-8%. Traumatismes, immobilitzacions prolongades, intervencions quirúrgiques i cateterismes són els factors de risc més habituals. La trombosi venosa profunda és una afecció important, ja que és la primera causa de tromboembolisme pulmonar, afecció greu.\nInflor d'extremitats -especialment de genoll cap avall-, formigueig, sensació de picor i rampes, cansament i dolor en són els símptomes més habituals, que empitjoren al llarg del dia, sobretot si s'ha estat quiet molt temps. En un estat més avançat apareix una pigmentació de color marró, ocre, en les zones més inferiors, especialment al voltant dels turmells, a més de petites dilatacions de les venes. La pell es pot tornar brillant i fina, i si no hi ha tractament eficaç, l'aparició d'úlceres és habitual, localitzades en la cara interna dels turmells.\nEl diagnòstic dels trastorns venosos el faciliten en l'actualitat tècniques no invasives com el Doppler, l'ecografia Doppler i la pletismografia i d'altres de més invasives, com ara la flebografia. Els fàrmacs que milloren la circulació venosa són d'utilitat moderada i poden ajudar una mica, però sempre combinats amb altres mesures (mencionades en l'apartat "Per a alleujar les molèsties..." de la pàgina 21).\nEn el cas de varices tronculars la cirurgia n'és el tractament quasi definitiu. Segons la localització i extensió de la insuficiència venosa, s'apliquen diferents tècniques:\nfleboextracció, lligadura de perforants insuficients, reconstrucció valvular, trasplantament d'un segment venós amb vàlvules sanes, etc. Per a cada problema hi ha una solució. El tractament esclerosant està indicat en petites varices, varícules, telangièctasis i varices postquirúrgiques residuals i recidivants. Moltes vegades no és definitiu, però en mans expertes i amb la tècnica adequada, poden solucionar-se en molts casos.\nFuncionament del sistema circulatori\nLa sang, una vegada utilitzada per l'organisme, ha de retornar al cor i això ho fa a través del sistema venós, dissenyat per a fer avançar la sang en contra de la força de la gravetat. La contracció dels músculs i unes vàlvules situades en les parets de les venes, al costat de l'"aspiració" que fa el cor durant la diàstole, i el mecanisme impulsor que representa la marxa que fa que la planta del peu es comporti com una esponja, fan que la sang progressi cap amunt i efectuï un llarg recorregut vencent la força de gravetat.\nEn les extremitats inferiors hi ha dos sistemes de venes clarament diferenciats: d'una banda, un sistema superficial, compost bàsicament per dues grans venes anomenades safenes i les seves branques, que estan situades directament sota la pell, i per un altre, un sistema profund format per venes que van entre els músculs i que acompanyen les artèries. Aquests dos sistemes estan en comunicació a través de les venes perforants o comunicants, proveïdes també de vàlvules que fan que la sang vagi sempre del sistema superficial al profund i no al revés. Quan alguna o algunes de les parts d'aquest delicat sistema no funciona adequadament el resultat és l'estancament de la sang en les extremitats inferiors, fet que produeix una sèrie d'alteracions i manifestacions que constitueixen la síndrome d'insuficiència venosa crònica, que pot manifestar-se de diverses formes, una d'elles les varices, potser la més freqüent.\nPer a alleujar les molèsties...\nQuan apareixen varices o cansament i inflor d'extremitats és convenient consultar el metge i l'angiòleg, ja que un tractament precoç en pot retardar l'evolució mentre que les varices tronculars poden curar-se definitivament amb la cirurgia. En qualsevol cas, per a alleujar les molèsties i millorar:\nNo utilitzi peces de roba que comprimeixin els músculs de les cames (lligues, faixes, calçat estret) i la cintura.\nControli l'excés de pes: l'obesitat afavorix el desenvolupament de varices.\nEviti temperatures ambientals elevades, no exposi les cames al sol en dies de sol i calor.\nApliqui's dutxes fredes a les cames.\nNo s'estigui quiet. Si no pot caminar, de tant en tant posi's de puntetes, regularment, al llarg de la jornada laboral.\nDormi amb els peus més elevats que el cap (pot elevar amb un parell de tacs de fusta la part del llit on col·loca els peus), de forma que la sang a la nit evacuï més fàcilment del sistema venós.\nEs pot aplicar massatges a les cames, amb aquestes lleugerament elevades, dels turmells cap als genolls.\nMantingui la pell hidratada adequadament amb alguna crema hidratant.\nTingui cura de no produir-se ferides ni lesions.\nFaci servir mitges elàstiques des del matí fins a la nit.\nFonamental: practiqui exercici físic com ara passejar, córrer a un ritme baix, nadar, anar en bicicleta, etc., perquè els músculs, en contraure's, actuen com a verdaders cors perifèrics en comprimir les venes i empènyer la sang cap amunt.


dimecres, 27 de maig de 2015 03:57\n“Everland” es posarà en escena aquest dissabte, a Gavà.\nEl Taller de Música presenta “Everland”\nL’alumnat d’aquest centre estrenarà aquest dissabte a l’Espai Maragall el seu muntatge de final curs\nEl Taller de Música de Gavà presenta “Everland”, un espectacle de teatre musical que suposa l’obra de final de curs i que segon precisa el director de l’escola, Jordi Diaz, “portem tot l’any preparant amb molta energia i il·lusió”.\n“Everland” barreja música i teatre i esdevé el primer projecte d’aquesta envergadura que presenta l’escola i que s’estrenarà a l’Espai Maragall. “Per a nosaltres esdevé un gran repte, però estem segurs que sortirà tot bé perquè portem tota la temporada assajant”.\nEl muntatge, dirigit per Elisenda Pineda i Javier Zurita, compila tot de peces de Michael Jackson adaptades que els joves músics tocaran de principi a fi en directe. Segons Díaz, “amb aquest espectacle, el títol del qual vol recordar Nerverlad, la terra recreada per Jackson volem fer-li un homenatge perquè, més enllà de les seves extravagàncies personals, el seu talent, actitud i forma curosa de treballar recullen l’esperit que nosaltres volem transmetre als nostres joves artistes. Crec que ens ha deixat un llegat molt especial”.\nDíaz explica que, “a més d’aquesta funció, el taller celebrarà el final de curs el 6 de juny” i que tot seguit, i “a l’igual que l’any passat començaran una gira arreu de Catalunya que durarà 6 setmanes”.\n“Everland” es posarà en escena aquest dissabte, a Gavà, a partir de les 17 hores, les entrades tenen un preu de 5 euros.\nDarrera actualització de dimecres, 27 de maig de 2015 09:13


Notícia: Tomás Sánchez i Eli Llargués guanyen la Costa Brava Sup Race de Blanes, puntuable per a la Copa d’Espanya 2021\nTomás Sánchez i Eli Llargués guanyen la Costa Brava Sup Race de Blanes, puntuable per a la Copa d’Espanya 2021\nNoticia publicada a la web el 09/13/2021 09:49:44 AM\nLa prova disputada diumenge ha inclòs les categories d’elit (12 km) i amateur (6 km), i dissabte es va fer la ‘Paddle Surf Party’ (3 km), una cursa popular amb un centenar de participants\nEl lliurament de premis allotjat ahir al migdia al Club de Vela Blanes va posar punt i final a un intens cap de setmana en què Blanes ha estat la capital de l’estat espanyol de Paddle Surf a través de dos esdeveniments que s’han acollit en aigües blanenques. Ahir es va disputar la ‘Costa Brava Sup Race, una de les quatre úniques proves puntuables per a la Copa d’Espanya 2021, conjuntament amb Bilbao, Alacant i Sevilla, on acabarà el recorregut el dia 26.\nSortida CB Sup Race, diumenge al matí\nOrganitzada per The Sup Paradise, el Club de Vela Blanes i la Federació Catalana de Surf, la prova va comptar amb una seixantena de participants d’arreu de Catalunya i l’estat espanyol al en aquest municipi durant el cap de setmana. S’ha disputat en dues modalitats: elit (12 km de recorregut) i amateur (6 km de recorregut), totes dues tant en femení com en masculí, i puntuables tant pel Circuit Català com pel Circuit d’Espanya. D’altra banda, dissabte es va fer la Paddle Surf Party.\nTomàs Sánchez i Eli Llargués, guanyadors Elits de la Costa Brava Sup Race\nEl podi de guanyadors de la Costa Brava Sup Race disputada a Blanes el van encapçalar coneguts regatistes de paddle surf. En la categoria d’elit masculina la primera plaça ha estat per a Tomás Sánchez, del SUP Barcelona, campió de resistència SUP. Han completat el podi en 2a posició el multi-atleta blanenc Xavi Marina, del Club de Vela Blanes, i Albert Folch, del SUP Barcelona, a la 3a plaça.\nPodi guanyadors Elit Masculí, d'esquerra a dreta:\nXavi Marina (2on), Tomás Sánchez (1er) i Albert Folch (3er)\nEn elit femenina el podi l’ha encapçalat Eli Llargués, del Club Nàutic Masnou, una veterana dels esports nàutics que, entre d’altres èxits, l’any 2019 va ser tercera classificada a l’Europe World Championship de la classe Europa. Per la seva banda, les dues restants posicions del podi –segona i tercera, respectivament- van ser per a Laura Gil i Desiree Sánchez, de l’equip Molocai.\nPodi guanyadores Elit Femení, d'esquerra a dreta:\nLaura Gil (2ona), Eli Llargués (1a) i Desirée Sánchez (3a)\nIvan de Frutos i Elene Etxebarría, guanyadors Amateurs\nEn classe amateur, el podi masculí el va encapçalar un altre conegut i aclamat esportista procedent d’Alacant, Ivan de Frutos Ruiz, del Club Deportivo Parrés, qui al 2019 es va proclamar campió d’Espanya sub’14 de Paddle Surf. La segona plaça va ser per a Carles Albert Garrijo, del SUP Barcelona, i el tercer lloc per a un altre blanenc, Javi Hernández, del Club de Vela Blanes.\nImatge CB Sup Race\nEl podi de dones en la classe amateur l’han encapçalat l’esportista basca Elene Etxeberria, del Club Kairoskore. En segona posició es va classificar Paula Ruiz, del Club Deportiu Parrés, i al tercer lloc Mariana Dubra, del Blue Salt School de Barcelona. Pel que fa a les classes sub-16 i sub-14 en què s’estructurava la categoria amateur, les respectives classificacions han estat força similars al podi absolut.\nAixí, en la classe sub-16 masculina el primer lloc va ser per Ivan de Frutos, seguit per Unax Etxeberria i Àngel Guerrero; i en sub-16 femení per a elene Etxeberria, Paula Ruiz i Elsa Auger. Per últim, el podi de sub-14 només va comptar amb un guardonat, Dídac Miranda.\nD'esquerra a dreta: Juanmi Aguirre, Héctor Espadas, Xavi Marina i Albert Vives(Sup Paradise),\nÀngel Canosa, Pere Lopera, Neus Collado (Sup Paradise) i Carles López\nEl lliurament de premis d’ahir el van encapçalar l’alcalde de Blanes, Àngel Canosa, acompanyat del regidor d’Esports, Pere Lopera; Carles López, president de la Federació Catalana de Surf; així com Héctor Espadas i Juanmi Aguirre, gerent i director esportiu del Club de Vela Blanes, respectivament. Es van lliurar una trentena de premis als diferents classificats i classificades que, a banda dels trofeus, també van rebre una medalla igual que tots i totes les esportistes.\nÈxit de la Paddle Surf Party, cursa popular oberta a totes les edats i nivells\nLa participació en la ‘Costa Brava Sup Race’ de diumenge donava la possibilitat de fer-ho també en l’altre esdeveniment on les taules de paddle surf ja havien estat les protagonistes el dia abans. La tarda del dissabte 11 de setembre es va fer la ‘Paddle Surf Party’, una remada popular oberta a la participació de gent de totes les edats i nivells d’aprenentatge.\nPaddle Surf Party, dissabte a la tarda\nEl fet que es tracti d’un esport que els darrers 4 anys ha proliferat especialment en aigües blanenques va provocar que hi hagués una nombrosa participació a la ‘Paddle Surf Party’. Més que una prova, una remada popular on del què es tractava, principalment, era de passar una estona divertida en contacte amb el mar. Els participants van fer un recorregut de 3 kilòmetres, al terme dels quals es van lliurar dos obsequis als qui duien la disfressa més original i divertida en dues úniques categories: individual i per a grups.\nDues proves 100% respectuoses amb el medi ambient\nL’organització ha volgut que tothom qui ha participat en qualsevol dels dos grans esdeveniments –‘Costa Brava Sup Race’ i ‘Paddle Surf Party’- rebessin una medalla, així com una samarreta de record. Fidels a la seva filosofia, tant les medalles com les samarretes que es van lliurar són 100% respectuoses amb el medi ambient: les primeres estan fetes de fusta, i la roba amb material reciclat del mar.\nAl marge de la competició i la marxa popular, els i les amants de l’estil surfer i tota la filosofia que l’envolta també han tingut l’oportunitat de poder triar i remenar en el I Outlet de Paddle Surf amb roba de ‘Sup One’. La carpa outlet ha estat instal·lada al Chill Out del Club de Vela Blanes durant tot el cap de setmana.\nData de realització: 09/13/2021 | Data de la darrera actualització: 09/13/2021


L'Ajuntament de Madrid multarà els veïns que no separin les deixalles amb fins a 750 euros\nL'Ajuntament de Madrid ha aprovat una nova ordenança de neteja que estableix sancions d'entre 150 i 750 euros als qui no facin recollida selectiva d'escombraries. Ho ha anunciat la regidora de Medi Ambient, Ana Botella. La nova norma també prohibeix reparar els vehicles al carrer, llençar deixalles per la finestra, alimentar i netejar els animals al carrer i fixa multes de fins a 1.500 euros per als qui no netegin els excrements dels seus animals.\n17/10/2008 - 18.40 Actualitzat 17/10/2008 - 19.02\nEls inspectors municipals podran revisar els 300.000 contenidors de deixalles orgàniques i plàstics de Madrid i també els contenidors d'escombraries de les comunitats de veïns. Si comproven que els veïns no han reciclat correctament, podran començar el procés per multar-los amb sancions d'entre 150 i 750 euros.\nLa nova norma de l'Ajuntament de Madrid també prohibeix deixar els residus fora dels contenidors, reparar vehicles al carrer, abandonar estris vells i llençar escombraries des de la finestra, entre d'altres. A més, es posen sancions de fins a 1.500 euros per als qui deixin excrements a la via pública.


Fortuna Divina | PoundSlots Casino en línia | El millor premi de les ranures en línia\nUna de les fortunes divines és millor premi de ranures en línia jocs on podeu guanyar fins a 200 vegades la vostra aposta total en un sol gir. Aquest joc de 5 canals i 10 línies de pagament es basa en un tema de la mitologia grega antiga amb criatures com ara medusa, pegasus i minotaure. La impressionant vista de les muntanyes boiroses que es troben alts sobre els núvols i una música tranquil·la amb instruments grecs tocant us fa sentir com un rei. La quantitat d'aposta de 10p com a mínim i 100 £ com a màxim per aposta us ofereix centenars de possibilitats de guanyar grans recompenses.\nEl desenvolupador de Fortuna Divina és NetEnt que compta amb una experiència de més de 20 anys en la indústria del joc. Han creat alguns dels premiats al món millor premi de ranures en línia jocs que són porta d’entrada per guanyar una gran fortuna que ja ha enriquit diversos jugadors amb la seva sort.\nHi ha vuit símbols principals en això millor premi de ranures en línia joc; medusa, lleó de Nemeu, minotaure i l'àguila de Zeus juntament amb símbols de cartes de joc de J, Q, K i A. La medusa és la més valorada que atorga 600 vegades l'aposta amb 5 símbols en una línia de pagament. Els símbols especials inclouen un cap de pegàs, una moneda d’or amb el símbol de pegàs i la mà d’un déu que sosté un llamp.\nGirs gratuïts: Mà de Déu és el símbol de girs gratuïts i podeu guanyar 5 girs gratuïts quan 3 si aquest símbol aterra durant un gir, seguit de 8 girs per 4 i 12 girs per 5 aterratges. Qualsevol salvatge que aterri durant aquesta funció es converteix en "salvatge en salvatge".\nFalling Wild: El cap de Pegàs és la característica salvatge d’aquest millor premi de ranures en línia joc. Quan apareix aquest símbol, obtindreu un gir lliure fins que el pegàs desaparegui caient un pas cap avall. Qualsevol símbol addicional us concedirà més girs gratuïts i un joc salvatge si aterra darrere d'un altre símbol, "wild on wild" s'activa i s'expandeix a tot el rodet.\nJoc de Jackpot: S’activa quan apareixen monedes daurades durant la caiguda de la natura i només quan es recullen tres o més monedes al pot de marbre situat a la part dreta de la pantalla. Qualsevol quantitat de monedes que superi les tres reforça les possibilitats de guanyar un mega premi.\nEn aquest millor premi de ranures en línia joc, podeu guanyar enormes recompenses i guanyar fins a 200 vegades l’aposta total que us pot aportar una friolera de 10.000 lliures esterlines durant el nivell de premi. Un joc que val la pena provar, ja que hi ha diversos centenars de possibilitats de guanyar diners reals.


Barty escriu el seu nom en la història de Roland Garros\nL’australiana, que disputava per primer cop la final, no dona cap opció a Vondrousova (6-1 i 6-3)\n3 min. Barcelona 08/06/2019 18:10\n651x366 Primera final i primer trofeu de Roland Garros per a Barty. / CHRISTOPHE ARCHAMBAULT/AFP Primera final i primer trofeu de Roland Garros per a Barty. / CHRISTOPHE ARCHAMBAULT/AFP\nEl tenis femení cada vegada hi entén menys de favoritismes i és difícil intentar esbrinar quins seran els noms que regnaran en el futur més immediat. La final de Roland Garros n’és un clar exemple: Ashleigh Barty, la número 8 del món, i Marketa Vondrousova, la 38, van protagonitzar un duel inèdit a la pista Philippe Chatrier que es va endur sense miraments l’australiana en dos sets (6-1 i 6-3), després d’una hora i deu minuts de partit. Caps de cartell com la romanesa Simona Halep -campiona el 2018-, la nord-americana Serena Williams i la japonesa Naomi Osaka van haver de veure com Barty escrivia el seu nom en la història de Roland Garros.\nBarty, de 23 anys, ocupa avui les portades que fins ara eren propietat d’Osaka, campiona dels dos últims grans. A la final d’ahir, l’australiana no va donar cap opció a Vondrousova, la sensació d’aquesta edició, perquè la txeca s’havia plantat a la final amb tan sols 19 anys i sense haver cedit cap set. Ahir va rebre un correctiu majúscul i en cap moment va semblar que podia disputar el títol a Barty, que tenia com a millor resultat en un Grand Slam els quarts de final que havia aconseguit aquest mateix any a Melbourne.\n“Estic molt feliç per haver guanyat el meu primer Grand Slam aquí. La Marketa ha completat una gran temporada i, malgrat les aparences, estava molt nerviosa abans de començar el partit”, va dir Barty, que va rebre el trofeu de mans de Chris Evert, guanyadora de 18 tornejos del Grand Slam, set dels quals a Roland Garros. Amb el seu triomf, Barty es va convertir en la primera tenista australiana que aixeca el títol parisenc des de fa 46 anys, quan el va guanyar Margareth Court. “És especial guanyar aquí després d’ella, que va ser una immensa campiona. Però també penso en Samantha Stosur, l’última australiana que va arribar a jugar la final a París (2010) i va guanyar un Grand Slam (el US Open del 2011)”.\nDos anys sense tenis\nBarty s’ha coronat en un gran torneig tres anys després de tornar al circuit professional, després d’una interrupció de dues temporades en què va jugar a criquet. “M’encantava el tenis, però en certa manera es va convertir en una cosa robòtica, i això s’allunyava del que volia”, va explicar després de plegar amb 18 anys. Va tornar animada per Casey Dellacqua, amb qui havia format parella de dobles i, ara, tres anys després del retorn, ha brillat a París. “Això no ha fet sinó començar”, va dir Barty, somrient, després de la final.


T’ajudem? – Premi Pilarín Bayés\nLa Thiara era una nena que sempre arribava a l’escola contenta i alegre. Tothom se l’estimava molt, ajudava als companys i companyes, era divertida i molt afectuosa amb tothom.\nUn dia la Thiara no va venir a l’escola, i ben aviat la seva absència va provocar moltes preguntes a la resta d’infants. “On és?” “Per què no ha vingut?” “Estarà malalta?”\nAquesta situació es va allargar més de deu dies.\nQuan va tornar a l’escola i tots i totes la van rebre amb un fort aplaudiment i moltes preguntes. Ella no venia com sempre, de seguida els seus amics van notar que alguna cosa havia canviat, que no anava com sempre. Estava seriosa, amb els ulls vermells, i no desprenia l’energia habitual.\nLa resta es van quedar sobtats, no s’ho esperaven pas que tornés així.\nA la rotllana del “bon dia” la Thiara va aixecar la mà. Tenia molt clar que volia compartir alguna cosa, però ningú sabia el què. Només començar a parlar, es va posar a plorar.\n– “El meu avi estava molt malalt i fa uns dies va morir. Jo me l’estimava molt i ara ja no el més ho veuré mai més”.\nA l’hora del pati van estar parlant entre ells, volien ajudar a la seva amiga i no sabien com fer-ho.\n– “Ja ho tinc! Aniré a fer-li un petó, segur que això l’ajuda a estar més contenta, a mi sempre em funciona” va dir en Joan.\nVa apropar-se corrent i li fa fer un fort petó a la galta. La cara de la Thiara no va canviar gaire, no semblava que se sentís millor. En Joan va tornar decebut amb el grup d’amics amb qui estava.\n– “No, un petó no! El que necessita és una forta abraçada, la meva mare sempre ho fa i em sento millor!” i seguidament la Lorena va apropar-se corrents a abraçar-la. La reacció de la Thiara va ser semblant.\nTampoc havia funcionat una abraçada per animar-la. Així que van continuar pensant.\n– Ja està! Segur que li anima que li portem les pales i els cubells i fem un gran castell de sorra.\nVan anar tots i totes, es van posar al voltant i… Mans a l’obra! El castell va quedar preciós, enorme i digne d’un conte de princeses i cavallers, però la Thiara continuava trista.\nEls seus companys i companyes ja no sabien que fer, ho havien provat tot i res no funcionava. Així que van anar la seva mestra. La Joana, la seva tutora els va escoltar amb atenció. Entenia la seva preocupació per la seva amiga. Així que els hi va proposar una cosa:\n– I si li pregunteu què necessita?\n– Clar! Com no ho hem pensat abans? Va exclamar el Pau.\nVan apropar-se a poc a poc a la Thiara i van seure al seu costat. Van estar en silenci durant uns segons, fins que en Pau va dir:\n– Thiara, com estàs? Com et podem ajudar?\nLa Thiara se’ls va mirar i va fer un petit somriure, ella agraïa molt els esforços que estaven fent. I els hi va dir:\n– “Gràcies per tot, només necessito una mica de temps i estar sola”\nEls hi va resultar estrany els que els hi demanava, però se l’estimaven tant que ho van respectar. La Thiara va estar uns dies més absent, preferia estar sola i no jugar, però una setmana després, va començar, a poc a poc, a recuperar la seva alegria habitual.\nAl final, tothom necessita coses diferents per estar bé, tots i totes som diferents, pensem i sentim de forma diferent, és per això que preguntar, pot resultar una molt bona forma d’ajuda\nAnteriorPrevious post:Una fòbia ben estranya!SegüentNext post:Les diferents emocions: La ràbia i la calma del volcà


Restaurant Hotel Picasso: juliol 2010\nRapet amb gambes i poma golden confitada\nAquesta és la recepte de l'Rapet amb gambes i poma golden confitada publicat al programa de Cuines que va emetre TV3 el passat desembre.Ingredients:- 4 rapets de 300 g- 8 gambes- 2 pomes Golden- 150 g de bolets variats- 1/2 gotet de whisky- 100 cl de crema de llet- 2 escalunyes- mantega de gamba- almívar- oli, sal i farinaPer a la salsa marinera:- peix de roca- crancs- cap de rap- pastanaga- tomàquet- ceba- api- porroPer a la picada:- avellanes- ametlles- pinyons- pa torratPreparació:Per fer la picada, poseu en un bol les avellanes, les ametlles, els pinyons i el pa torrat i tritureu-ho amb el morter.Per fer la salsa marinera, poseu en un cassó amb una mica d'oli la pastanaga, el tomàquet, el porro, la ceba i l'api, tot tallat a trossets i deixeu-ho sofregir una estona. Quan estigui tot dauradet, afegiu-hi el peix de roca, els crancs i el cap del rap, cobriu-ho amb aigua i deixeu-ho coure durant 40 minuts. Després, poseu-hi la picada, rectifiqueu-ho de sal, remeneu-ho bé, deixeu-ho coure dos minuts més, coleu la salsa i reserveu-la. A continuació, poseu l'almívar en una paella juntament amb la poma tallada a quarts i deixeu-la caramel·litzar a foc suau. Tot seguit, en una paella amb oli fregiu el rap, salat i enfarinat. Quan estigui ben ros, afegiu-hi l'escalunya tallada a trossos i deixeu-ho coure un parell de minuts. Després, poseu-hi el whisky i deixeu-lo reduir una mica. Finalment, afegiu-hi els bolets tallats a trossos, les gambes senceres, la poma caramel·litzada, la crema de llet, la mantega de gamba, cobriu-ho tot amb la salsa marinera i deixeu-ho coure 10 minuts més. I ja per acabar, emplateu el rap, poseu-hi les gambes, els bolets i la poma al voltant i salseu-ho tot amb la salsa marinera.\nVideo de la piscina Hotel Picasso\nEncantadora piscina a disposició per als clients de l'Hotel Restaurant Picasso, establiment situa en una zona calmada del centre de la Costa Brava, a la Gola del Ter, just dins del Parc Natural del Montgrí, Illes Medes i Baix Ter.\nMenú del dia del mes de juliol\nEl menú del dia del mes de juliol que ofereix l'Hotel Restaurant Picasso de dilluns a divendres i diumenge nit per 13,50 euros, i els dissabtes, diumenges i festius i ponts per 17,50 euros, inclou el següent:Primer plat:Crep d'espinacsEspàrrecs gratinats amb pernilAmanida de tomata i formatge fetaMusclos a la marineraCrema de mariscRemanat de bolets i alls tendresGaspatxo Sopa de verduresAmanida variadaAmanida de pollastreFoie mi-cuitCarpaccio de salmóPernil del paísPastís de boletsPastís de verduresMacarrons o espaguetisPeixet fregitCroquetes de pollastreCanelons de peixSegon platPaella o fideuà (mínim 2 persones)Xai a la graellaSèpia a la planxaFilet de peix a la planxaCassoleta de peix a la marineraFilet de pollastre amb salsaCalamars farcitsBistec a la graella o pebre verd"Galta" de vadella guisadaSèpia amb mandonguillesSuprema d'orada donostiarraCuixa de xai rostidaEscalopa amb salsa de xampinyonsSalmó a la graellaPeix al cava1/2 pollastre rostitPostresCremaPastísIogurtGelat de vainilla amb xocolata calentaSorbet de llimonaPera al viMousse de xocolataFruita del tempsPstre de músicRecuitCrep de xocolataPoma al forn


El regidor de Cultura, Patrimoni i Turisme, Paco García, ha informat que el Consistori de Llíria “ha recuperat mitjançant un conveni de cessió un dels refugis de defensa que les forces republicanes van construir a l'aeròdrom de Carrasses del terme municipal”.\nEsta cessió de l'empresa propietària s'ha materialitzat a través d'un acord en el qual el municipi edetà podrà gestionar durant els pròxims 50 anys este espai de la Memòria Històrica de la localitat, on l'exèrcit de l'aire va situar un camp d'aviació per a la defensa de la ciutat de València. Així, el conveni establix que l'Ajuntament serà el responsable del manteniment, gestió, i protecció del refugi i de les instal·lacions del seu interior.\nL'edil ha recordat que Llíria “compta amb diferents enclavaments defensius republicans, tant civils com militars, entre búnquers, nius de metralladora, antiaeris, polvorins i refugis per a eventuals bombardejos, com el de la zona del camp d'aviació, que des de l'àrea de Patrimoni s'està treballant per a la seua recuperació i posada en valor”.\n“L'immoble cedit, juntament amb la resta d'enclavaments ja catalogats com a Béns de Rellevància Local, podran a passar a constituir vertaderes senderes de la memòria i fer d'ells espais museístics i enclavaments turístics per a ser visitats i estudiats”, ha destacat Paco García.\nEl refugi està situat a la parcel·la on es construirà el magatzem logístic d'una de les noves empreses que s'instal·laran en el sector industrial, al costat d'un dels vials del polígon.\nEl regidor ha volgut agrair, des de l'Ajuntament de Llíria, a l'empresa propietària “la sensibilitat que ha tingut en la preservació d'este espai patrimonial i les facilitats que ha donat per a la cessió del seu ús i gestió”.